
Na osnovu člana 20a Zakona o radu FBiH „Službene novine FBiH, broj: 26/16, 89/18, 44/22 i 39/24, Uredbe o postupku prijema u radni odnos u javnom sektoru u Tuzlanskom kantonu             ( Službene novine Tuzlanskog kantona broj 4/19, 4/20, 11/20 i 5/21 ), člana 18 tačka g) Statuta Turističke zajednice Tuzlanskog kantona ("Službene novine Tuzlanskog kantona", broj 5/17 i 9/26), Pravilnika o unutrašnjoj organizaciji i sistematizaciji radnih mjesta u Turističkoj zajednici Tuzlanskog kantona broj 02-327-1/26 od 22.06.2026 godine, Pravilnika o postupku prijema u radni odnos u Turističkoj zajednici Tuzlanskog kantona broj 02-327-2/26 od 22.06.2026 godine, Odluke Turističkog vijeća o davanju saglasnosti za prijem 1 (jednog) radnika u Turističkom uredu Turističke zajednice Tuzlanskog kantona broj: 02-345-5/26 od 01.07.2026. godine, Turistička zajednica Tuzlanskog kantona objavljuje:

PONOVNI JAVNI OGLAS
Za prijem radnika u radni odnos u Turističku zajednicu Tuzlanskog kantona

I.
Turistička zajednica Tuzlanskog kantona sa sjedištem u ulici Muftije ef. Kurta broj 1. 75000 Tuzla, službena e-mail adresa: turzajtk@bih.net.ba objavljuje Javni oglas za prijem radnika u radni odnos ne neodređeno vrijeme, uz probni rad u trajanju od  3 (tri) mjeseca, za sljedeće radno mjesto:

1. SARADNIK ZA PROJEKTE I KREATIVNI MARKETING
II.
Kandidat treba da ispunjava sljedeće opšte i posebne uslove:

1. Opšti uslovi za prijem u radni odnos su:
a) da je kandidat državljanin Bosne i Hercegovine
b) da je kandidat stariji od 18 godina,
c) da je psihofizički i zdravstveno sposoban.
2. Kandidat je dužan, dostaviti original ili ovjerenu kopiju važećeg uvjerenja o državljanstvu, kojim se dokazuju opći uslovi, odnosno da je kandidat državljanin Bosne i Hercegovine, te da je stariji od 18 godina.
3. Pod važećim uvjerenjem o državljanstvu podrazumjeva se uvjerenje koje nije starije od tri mjeseca, pri čemu se navedeni rok računa od dana izdavanja uvjerenja od nadležnog organa do dana predaje prijave na javni oglas.
4. Ljekarsko uvjerenje, kao dokaz psihofizičke i zdravstvene sposobnosti dostavlja izabrani kandidat.

Broj izvršilaca:    1.

Posebni uslovi:
a) da ima završen najmanje SSS – IV stepen društvenog smjera;
b) da ima najmanje 1 (jednu) godinu radnog iskustva u struci nakon sticanja stručne spreme;
c) poznavanje rada na računaru;
d) aktivno poznavanje jednog stranog jezika.

Opis poslova:

· koordinira istraživanje potreba turističkih subjekata i predlaže finansiranje istih kroz javne pozive,
· učestvuje u kreiranju javnih poziva za sufinansiranje projekata od značaja za turizam,
· koordinira rad komisija po javnim pozivima,
· kontroliše i vodi sve potrebne evidencije i izrađuje izvještaje vezano za projekte od značaja z turizam,
· čuva arhivu finansiranih projekata,
· radi evaluaciju projekata i predlaže mjere za unapređenje kriterija za dodjelu sredstava,
· prati realizaciju ugovora i vrši terensku kontrolu realizacije projekata,
· priprema prijedloge za učešće na domaćim i međunarodnim projektima vezano za turizam,
· učestvuje u izradi mjesečnih, polugodišnjih i godišnjih analiza finansiranih projekata,
· prati, održava i ažurira rad i informacije web stranice TZ TK,
· komunicira i upravlja informisanjem javnosti putem socijalnih i društvenih mreža,
· predlaže i učestvuje u izradi grafičkih rješenja web stranice i profila TZ TK na društvenim mrežama,
· pomaže u organizaciji i oglašavanju manifestacija i sajmova na kojima učešće uzima TZ TK,
· ažurira statističke i analitičke podatke radi objave putem socijalnih mreža i web stranice,
· obavlja druge poslove po naredbi rukovodioca.
Mjesto rada:Turistička zajednica Tuzlanskog kantona, Tuzla, Muftije ef. Kurta br.1.
Radno vrijeme: puno radno vrijeme 40 (četerdeset) sati sedmično

Potrebna dokumentacija:
- Prijava na javni oglas svojeručno potpisana ( Prijavni obrazac se nalazi na web stranici Turističke zajednice Tuzlanskog kantona  www.tourism-tk.ba / kategorija Dokumenti. )
- Kratka biografija,
- Izvod iz matične knjige rođenih,
[bookmark: _GoBack]- Uvjerenje o državljanstvu 
- Diploma o stečenoj stručnoj spremi,
- Dokaz o radnom iskustvu  u struci nakon sticanja stručne spreme / Uvjerenje/potvrda poslodavca o radnom iskustvu obavezno treba da sadrži ime i prezime, stručnu spremu i vremenski period obavljanja istog  ili  uvjerenje o činjenicama iz matične evidencije nadležne poreske uprave, odnosno nadležne institucije za penzijsko i invalidsko osiguranje.
- Potvrda o  poznavanju rada na računaru, ( kao dokaz o poznavanju rada na računaru kandidat dostavlja uvjerenje, potvrdu ili certifikat škole ili druge institucije koja se bavi edukacijom poznavanja rada na računaru).
- Potvrda o aktivnom poznavanju jednog stranog jezika, ( kao dokaz o poznavanju ili znanju stranog jezika kandidat dostavlja uvjerenje, potvrdu ili certifikat škole ili druge institucije koja se bavi edukacijom iz oblasti stranih jezika ).
III.
Kandidati su dužni uz svojeručno potpisanu prijavu priložiti naprijed traženu dokumentaciju u originalu ili ovjerenoj kopiji.

IV.
Kandidati čija je dokumentacija uredna, potuna i blagovremena i koji ispunjavaju uslove iz Javnog oglasa bit će obaviješteni putem e-maila ( izuzetno putem pošte, ukoliko kandidat nema e-mail adresu) o datumu i vremenu održavanja pismenog testiranja i intervjua.

V.
Obavijest o vremenu i mjestu održavanja procesa izbora biće objavljena na web stranici poslodavca.
Ako uredno obaviješteni kandidat ne pristupi polaganju pismenog ili usmenog dijela ispita, smatrat će se da je odustao od učešća u oglasnoj proceduri.

VI.
Kontakt telefon osobe zadužene za davanje dodatnih  informacija i objašnjenja, 035 228 800.

VII.
Rok za podnošenje prijava je 8 (osam) dana od njegove poslednje objave. Tekst Javnog oglasa bit će objavljen u dnevnim novinama, na internet stranici Javne ustanove „Služba za zapošljavanje Tuzlanskog kantona“, internet stranici Turističke zajednice Tuzlanskog kantona. 

Način podnošenja prijave:

Prijave sa potrebnom dokumentacijom dostavlaju se lično ili preporučenom poštom, u zatvorenoj koverti na adresu:

TUZLANSKI KANTON
Turistička zajednica Tuzlanskog kantona
ul. Muftije ef. Kurta br 1
sa naznakom

„ Prijava na Javni oglas za radno mjesto, Saradnik za projekte i kreativni marketing – NE OTVARATI“

- Na koverti naznačiti ime i prezime podnosioca prijave.

VIII.
Obavještenje za kandidate:

Listu propisa i literature iz oblasti iz koje će se polagati pismeni i usmeni ispit, kandidat može preuzeti na web stranici Turističke zajednice Tuzlanskog kantonawww.tourism-tk.ba . Također kandidat može u prostorijama Turističke zajednice Tuzlanskog kantona na adresi Ul. Muftije ef.Kurta br.1. preuzeti  listu propisa i literature iz oblasti iz koje će se polagati pismeni i usmeni ispit.



Napomena:

Kandidati čija je dokumantacija neuredna, nepotpuna ili neblagovremena bit će pismenim putem obaviješteni sa navođenjem razloga zašto pristigla prijava nije ispravna, uz mogućnost uvida u dostavljenu dokumentaciju u roku od 3 (tri) dana od dana prijema obavijeti.

Dostavljena dokumentacija neće se vraćati kandidatima.

Izabrani kandidat je dužan prije potpisivanja ugovora o radu dostaviti ljekarsko uvjerenje o zdravstvenoj sposobnosti za obavljanje poslova radnog mjesta za koje se prijavljuje.


TzTK Broj 04 - 507/26
Tuzla 16.09.2026 godine.
                                                                                Turistička zajednica Tuzlanskog kantona
                                                                                          Predsjednik turističkog vijeća 
                                                                                                  Almir Žilić, dipl. ecc

